Legend of Ankeleniiiaikii. 75 



pahu ana, lohe hoii o Namakaokahai i ka halulu, hele mai la ia a hiki, olelo mai la i na 

 kaikunane: "E o'u poe kaikunane, e ao ana paha oukou i kuu kane i ka lele i luna?" 

 "Aole, e hakoko ana makou." "Pehea ia mea?" "Penei: Ma o mai kekahi maanei 

 akn kekahi apo na lima, alaila kulai, a o ka mea e hina ana, oia ka halulu au e lohe la." 



Ma keia niau olelo hoi aku la no o Namakaokahai moe i ko laua hale. Lele hou 

 ae la o Aukelenuiaiku, maloko ae o ka hale, a hoea maluna o kaupoku, a puka i waho o 

 ka hale. Ma keia puka ana, lele no o Aukelenuiaiku a nalowale i ka lewa kiekie loa, 

 aole hiki i na kaikoeke ke ike ae. Mahope o keia lele ana, hoi iho la o Aukelenuiaiku, 

 a hiki i lalo, i aku na kaikoeke, "ua ike oe i ka lele." A loaa ke kino lele ia Aukelenui- 

 aiku, aohe mea i koe me kana wahine me Namakaokahai, ua pau loa i ke kane. 



Ia laua e noho pu ana, he kane a he wahine, ua aaki ke aloha me ka hoopaa i ko 

 laua mau kino, a ua akaka loa ka hapai keiki o kana wahine akua, o Namakaokahai. 

 Eia nae, aole i hanau, e hapai ana no i loko o ka opu, ua kapa o Namakaokahai i ka inoa 

 ke hanau ae, o Kauilanuimakehaikalani, oia keia uwila a kakou e ike nei i loko o ka 

 wa ua. A o ka Aukelenuiaiku inoa hoi i kapa iho ai no ua keiki nei, o ka inoa o ke 'kua 

 ona, o Lonoikoualii. 



A no ka nui loa o ko Namakaokahai aloha i ke kane, ia Aukelenuiaiku, nolaila, 

 pili paa loa laua, i ke kau a me ka hooili, i ka la a me ka ua, i ka wa wi a me ka wa 

 maona, i ka po a me ke ao, i na la a pau loa. Nolaila, ua hooili aku o Namakaokahai i 

 kona waiwai a pau loa, mai luna a lalo, mai uka a kai, mai ka mea uuku a ka mea nui, 

 mai loko a waho, maluna o kana kane. 



MOKUNA XI. 



Ka Hooili ana o Namakaokahai i na mea a pau Maluna o Aukelenuiaiku 

 Kana Kane; ke Kaua ana o Kuwahailo me Aukelenuiaiku i ka Lani. 



Ia Aukelenuiaiku e noho pu ana me kana wahine, me Namakaokahai, ua makau- 

 kau ko ka wahine manao e hooili i na mea a pau maluna o Aukelenuiaiku. Nolaila, 

 kahea aku la o Namakaokahai i na kaikunane ona ia, Kanemoe, Kaneapua, Leapua, 

 Kahaumama. 



A hiki mai la lakou, olelo aku ko lakou kaikuahine, i aku la ia lakou: "E pii 

 oukou i luna a olelo aku i kuu makuakane a me kuu kaikunane, o Kuwahailo, ka makua- 

 kane, o Makalii, ke kaikunane, e olelo aku oukou. Ua hooili au i na mea a pau no kuu 

 kane. O luna, o lalo, o uka, o kai, o ka hao pae, o ke meki ku i ka honua, o ka palaoa, 

 o ka ea makaulii, o ka maulele i ka aina, o ka huhui hoku. A e olelo aku no hoi oukou 

 i kuu makuakane a me kuu kaikunane, ua pau loa keia mau mea a pau maluna o kuu 



